b'\n_START_ARTICLE_\nRen\xc3\xa9 R. Khawam\n_START_SECTION_\nBiografia\n_START_PARAGRAPH_\nNascut en una fam\xc3\xadlia cristiana a S\xc3\xadria, Ren\xc3\xa9 Khawam va estudiar franc\xc3\xa8s amb els Germans Maristes abans d\'emigrar a Fran\xc3\xa7a en el moment de la Segona Guerra Mundial. Va comen\xc3\xa7ar com un traductor incansable de textos religiosos i literaris \xc3\xa0rabs, en particular, l\'Alcor\xc3\xa0 i les mil i una nits. Ha dedicat durant els darrers quaranta anys, 5 treballant des d\'una dotzena d\'antics manuscrits, 6 i fent l\'edici\xc3\xb3 m\xc3\xa9s notable des de la popularitzaci\xc3\xb3 de l\'obra d\'Antoine Galland a principis del segle XVIII._NEWLINE_La seva reclamaci\xc3\xb3 de tornar el m\xc3\xa9s pr\xc3\xb2xim possible al text original de les mil i una nits ha estat criticada; alguns orientalistes creuen que aquest treball s\'ha de considerar com una \xe2\x80\x9cnebulosa en una transformaci\xc3\xb3 perp\xc3\xa8tua\xe2\x80\x9d.\n_START_SECTION_\nLes mil i una nits\n_START_PARAGRAPH_\nLa seva obra de compilaci\xc3\xb3 m\xc3\xa9s coneguda \xc3\xa9s "Les mil i una nits". Des del 1965, Khawam va comen\xc3\xa7ar un acurat proc\xc3\xa9s d\'identificaci\xc3\xb3 i compilaci\xc3\xb3 dels manuscrits originals, que daten dels segles XIII i XIV. Aix\xc3\xad va descartar obres introdu\xc3\xafdes en anteriors edicions com les conegudes Simbad o Alad\xc3\xad, que segons Khawam s\xc3\xb3n en si obres independents i que potser van ser introdu\xc3\xafdes a versions de les Mil i una nits per mirar d\'arribar a "mil i un contes" per una banda i donar-li un sentit m\xc3\xa9s innocent._NEWLINE_D\'una banda Khawam avisa que alguns editors es van prendre al peu de lletra l\'expressi\xc3\xb3 "Mil i una" i farciren les edicions amb contes que res tenien a veure amb els manuscrits originals. I d\'altra banda explica que al llarg del segle es van anar censurant alguns continguts de car\xc3\xa0cter sexual, com s\'expliquen als manuscrits originals (citat per l\'autor en la introducci\xc3\xb3)._NEWLINE_A m\xc3\xa9s d\'aquests canvis que poden confondre al lector avesat amb les Mil i una nits, Kkhawam imprimeix una prosa deliciosa, que s\'expressa en els finals d\'alguns contes i especialment a les introduccions als 4 cap\xc3\xadtols en qu\xc3\xa8 va dividir l\'obra._NEWLINE_Val a dir que la primera edici\xc3\xb3 de Les mil i una nits \xc3\xa9s del 1987 editat a Fran\xc3\xa7a per Ph\xc3\xa9bus. No va ser fins al 2004 que Edhasa en va fer una traducci\xc3\xb3 en castell\xc3\xa0 a c\xc3\xa0rrec de Gregorio Cantera. A hores d\'ara no hi ha traducci\xc3\xb3 catalana de la versi\xc3\xb3 de Ren\xc3\xa9 Khawam. En relaci\xc3\xb3 a l\'edici\xc3\xb3 en castell\xc3\xa0 afegir que es va fer en dos formats un de tapes dures, actualment exhaurit i a preus molt alts els de segona m\xc3\xa0 i una altra de tapes toves en dos volums.'